《新历未颁遗民感怆二首贻王达善曹季辩胡山甫》
宋代·舒岳祥

故国山河成断绝，孤臣江海自飘零。
窗间取月离离白，树下窥飘碎碎青。
一雁不来山驿静，千梅欲动客愁醒。
新来未赐王春历，三尽尧阶自有蓂。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。